Publication: Magyar Közlöny
Issue: MK-2001-145 (Year: 2001, Number: 145)
Era: 1990-2004
Section: szóló 2000. évi CXLI. törvény szerint alakult szövetkezetek
Paragraph Index: 1252

(2) Az egyes támogatási jogcímeknél felsorolt pályázó a támogatást csak abban az esetben veheti igénybe, ha az előző évi összes nettó árbevételében az igénybevételre feljogosító tevékenységéből és a mezőgazdasági termelésből származó nettó árbevétele eléri vagy meghaladja az ötven százalékot és erről az éves beszámoló vagy az adóbevallás másolatának pályázathoz csatolásával nyilatkozik. A gazdasági tevékenységet tárgyévben kezdő vállalkozásnak e feltétel teljesíthetőségét várható árbevételei alapján számítással kell igazolni, és a beruházás befejezését követő első naptári évben kell teljesíteni, és az első naptári évről szóló gazdasági beszámolóval kell igazolni. A feltétel vállalásáról szóló nyilatkozatot a pályázathoz, illetve támogatási kérelemhez kell csatolni.

Source: https://magyarkozlony.hu/hivatalos-lapok/494e01ad39cb293e36a6ee642dbef8ebf158005e/dokumentumok/9a2e5fb17d21215a4b538b9ef5fa9f0dd7d6508c/letoltes